Sumpfluer

Sumpfluer (Heleomyzidae) er en middelsstor familie av fluer. De fleste av artene er gul-brunlige på farge og middels store. Et fellestrekk er at vingefremkanten (costa) har mange spisse, korte børster – den ser piggete ut. En gruppe av fluer i denne familien lever av sopp, andre lever trolig i råtnende plantemateriale.

Utseende 
Sumpfluene er middelsstore fluer (de fleste 4 - 7 mm), gjerne gul-brune på farge. 

Brystet (thorax) er matt og fint hårete, med flere kraftige børster. En påfallende børste er festet på kroppssiden rett under vingefestet og peker rett oppover mot dette. Vingene er store og kraftige, ofte litt gulaktige på farge. Vingerfremkanten (costa) har en rekke av kraftige pigger hos de fleste artene. Beina er slanke, lyse på farge, og i alle fall forlåret har lange børster. Bakkroppen er sylindrisk og ganske slank. 

Hodet er forholdsvis lite med middelsstore, runde fasettøyne. Ved innerkanten av hvert fasettøye sitter 2-3 kraftige, lange børster, også et par lange børster mellom punktøynene bakerst i pannen og et par ganske store børster bak disse. Antennene er tre-leddete, ganske små. Det andre leddet har en kort børste på oversiden. Det tredje leddet er avrundet og bærer en lang, fint hårete antennebørste (arista) som er festet på oversiden nær roten. De har en kraftig kinnbørste (vibrissa). Munndelene er av vanlig fluetype, lite påfallende. 

Larvene er av vanlig flue (maggot) – type, pløseformet uten noen kroppsutvekster, tilspisset i hodeenden og tvert avsluttet bak. På det bakerste leddet sitter et par åndehull (spirakler) på små vorter.

Levevis 
Artene i underfamilien Suillinae har larver som lever i sopp, både overjordiske sopp og underjordiske slik som trøfler. Medlemmene i de andre underfamiliene er trolig saprofager (dvs. lever av råtnende materiale), men kan finnes i mange ulike situasjoner. Noen arter finnes ofte i huler, der de gjerne er av de tallrikeste insektene, andre lever i ganger og reir av små pattedyr. Noen lever i åtsel, andre i gjødsel, og noen arter kan være veldig tallrike i fjøs og staller.

Skadedyr på løk 
Arten Suilla univittata kan gjøre stor skade på løk og spesielt hvitløk. Denne arten har en spesiell livssyklus i og med at de kan veksle fra generasjon til generasjon mellom å leve i en trøffel-art (Tuber magnatum) og hvitløk. Denne fluen finnes ikke i norsk fauna, og bortsett fra den ene arten, som angriper hvitløk, regnes ikke sumpfluene som skadedyr.

Systematisk inndeling / Norske arter 

 Tovinger, Diptera
 Høyere fluer, Cyclorrhapha
 Schizophora (Acalyptrata)
 Sphaeroceroidea
 Sumpfluer, Heleomyzidae
 Suillinae  – lever på sopp
 Suilla Robineau-Desvoidy, 1830
 Suilla affinis (Meigen, 1830)
 Suilla atricornis (Meigen, 1830)
 Suilla bicolor (Zetterstedt, 1838)
 Suilla flava (Meigen, 1830)
 Suilla flavifrons (Zetterstedt, 1838)
 Suilla fuscicornis (Zetterstedt, 1847)
 Suilla humilis (Meigen, 1830)
 Suilla laevifrons (Loew, 1862)
 Suilla mikii (Pokorny, 1886)
 Suilla nemorum (Meigen, 1830)
 Suilla notata (Meigen, 1830)
 Suilla pallida (Fallén, 1820)
 Suilla parva (Loew, 1862)
 Suilla similis (Meigen, 1838)
 Suilla vaginata (Loew, 1862)
 Heteromyzinae - ofte regnet som en egen familie, Heteromyzidae
 Heteromyza Fallén, 1820
 Heteromyza commixta Collin, 1901
 Heteromyza oculata Fallén, 1820
 Heteromyza rotundicornis (Zetterstedt, 1846)
 Tephrochlamys Loew, 1862
 Tephrochlamys flavipes (Zetterstedt, 1838)
 Tephrochlamys laeta (Meigen, 1830)
 Tephrochlamys rufiventris (Meigen, 1830)  – vanlig i fjøs, larvene i møkk
 Tephrochlamys steniusi Frey, 1930
 Heleomyzinae
 Orbellia Robineau-Desvoidy, 1830
 Orbellia myiopiformis Robineau-Desvoidy, 1830
 Orbellia nivicola Frey, 1913
 Oecothea Haliday, 1837  – i småpattedyr-ganger
 Oecothea fenestralis (Fallén, 1820)
 Eccoptomera Loew, 1862
 Eccoptomera longiseta Loew, 1862
 Eccoptomera pallescens (Meigen, 1830)  – lever i huler
 Neoleria Malloch, 1919  – larvene lever av åtsel
 Neoleria inscripta (Meigen, 1830)
 Neoleria prominens (Becker, 1897)
 Neoleria ruficauda (Zetterstedt, 1847)
 Neoleria ruficeps (Zetterstedt, 1838)
 Morpholeria Garrett, 1921
 Morpholeria tibialis (Zetterstedt, 1838)
 Heleomyza Fallén, 1810
 Heleomyza borealis (Boheman, 1865)
 Heleomyza pleuralis (Becker, 1907)
 Heleomyza serrata (Linnaeus, 1758)
 Scoliocentra Loew, 1862
 Scoliocentra flavotestacea (Zetterstedt, 1838)
 Scoliocentra brachypterna (Loew, 1873)
 Scoliocentra nigrinervis (Wahlgren, 1918)
 Scoliocentra amplicornis (Czerny, 1924)
 Scoliocentra scutellaris (Zetterstedt, 1838)
 Scoliocentra villosa (Meigen, 1830)

Referanser

Kilder 
 Papp, L. 1998. Families of Heleomyzoidea. I: Papp, L. og Darvas, B. (red.): Contributions to a Manual of Palaearctic Diptera. 3: 425-455. Science Herald, Budapest.
 Nettressursen Fauna Europaea.

Eksterne lenker 
 
 Norsk Entomologisk forening – for deg som vil lære mer om insekter.

Fluer
Skadedyr